section_heading: Posljedice
paragraph_text: Autor knjige prema kojoj je film snimljen George Crile III. napisao je da je pobjeda mudžahedina u Afganistanu u konačnici širom otvorila vrata bin Ladenu: "Do kraja 1993. godine u Afganistanu nije bilo cesta niti škola - samo uništena zemlja, a SAD su prale ruke od ikakve odgovornosti. Upravo će u takvom ozračju Talibani i Osama bin Laden izroniti kao dominantni igrači. Ironično je da čovjek koji nikada ništa nije imao s pobjedom nad Crvenom armijom - Osama bin Laden - sada personificira moć džihada."